ΓΡΑΠΤΗ ΕΡΩΤΗΣΗ E-1381/01

υποβολή: Eija-Riitta Korhola (PPE-DE) προς την Επιτροπή

(7 Μαΐου 2001)

Θέμα: Διακανονισμός της διένεξης στις Μολούκες της Ινδονησίας

Οι νήσοι Μολούκες, στην Ινδονησία, μαστίζονται από το 1998 από βίαιο εμφύλιο πόλεμο που, μέχρι στιγμής, είχε θεωρηθεί ως θρησκευτική σύγκρουση. Εντούτοις, στα τέλη Μαρτίου 2001, οι κύριοι θρησκευτικοί ηγέτες, τόσο από μουσουλμανική όσο και από χριστιανική πλευρά, εμφανίστηκαν μαζί στον ΟΗΕ και στην Ευρωπαϊκή Ένωση για να δηλώσουν ότι οι δύο αυτές θρησκευτικές κοινότητες συμβιώνουν ειρηνικά εδώ και εκατοντάδες χρόνια και ότι δεν επρόκειτο στην ουσία για θρησκευτική σύγκρουση, αλλά για διένεξη εσωτερικής πολιτικής κατά την οποία χιλιάδες άτομα έχουν θυσιασθεί ανενδοίαστα και ομάδες πληθυσμού έχουν ξεσηκωθεί η μια εναντίον της άλλης.

Οι θρησκευτικοί ηγέτες συνεργάστηκαν για την εκπόνηση εθνικού προγράμματος συμφιλίωσης, με έντονο κοινωνικοοικονομικό χαρακτήρα. Η εκκίνηση και ηλοποίηση του προγράμματος αυτού απαιτούν εξωτερική βοήθεια την οποία ακριβώς ήλθε να διεκδικήσει η αντιπροσωπία των θρησκευτικών ηγετών από τις Μολούκες.

Τι δράσεις μπορεί να αναλάβει η Ευρωπαϊκή Ένωσηπέρ του ειρηνικού διακανονισμού της διένεξης στα νησιά Μολούκες· Προτίθεται ναποστηρίξει το προαναφερόμενο εθνικό πρόγραμμα συμφιλίωσης·

Απάντηση του κ. Patten εξ ονόματος της Επιτροπής

(31 Ιουλίου 2001)

Η Επιτροπή παρακολουθεί από κοντά τα γεγονότα στο αρχιπέλαγος και συμμερίζεται τις ανησυχίες τις οποίες εξέφρασε το Αξιότιμο Μέλος.

Όπως και η πλειοψηφία των συνιστωσών της διεθνούς κοινότητας, η Επιτροπή θεωρεί ότι η σύγκρουση στις Μολούκες αποτελεί καταρχήν εσωτερικήπόθεση της Ινδονησίας και ότι πρέπει να αντιμετωπιστεί κατά πρώτο λόγο από την κυβέρνηση της Ινδονησίας καθώς και από τους οργανισμούς της κοινωνίας των πολιτών, τις θρησκευτικές κοινότητες και τουςπόλοιπους θεσμικούς φορείς.

Από την αρχή της σύγκρουσης, η μόνη επιτρεπόμενη εξωτερική βοήθεια εκτός Ινδονησίας, αφορούσε την ανθρωπιστική βοήθεια. Η Υπηρεσία Ανθρωπιστικής Βοήθειας της Ευρωπαϊκής Κοινότητας (ECHO) πραγματοποιεί παρεμβάσεις στις Μολούκες από το 1999, κατά το μέτρο τουλάχιστον που το επιτρέπει η επισφαλής κατάσταση, για να απαλύνει την ανθρωπιστική τραγωδία με την παροχή βοήθειας μέσω μη κυβερνητικών οργανισμών (MKO) στα θύματα της σύγκρουσης, περιλαμβανομένου του μετακινηθέντος πληθυσμού. Προς το παρόν σχεδιάζεται νέα δράση.

Η Επιτροπή γνωρίζει τις πρωτοβουλίες που ανέλαβαν θρησκευτικοί ηγέτες με σκοπό την έναρξη διαδικασίας κοινωνικής συμφιλίωσης και ήρθε σε επαφή μαζί τους πολλές φορές. Η δυνατότητα παροχής μακροπρόθεσμης στήριξης της ανάπτυξης στις Μολούκες και σε άλλες περιοχές στόχους, με στόχο τη βελτίωση της δύσκολης αυτής κατάστασης, θα εξεταστεί στο πλαίσιο του σχεδιασμού από την Επιτροπή στρατηγικής για την παροχή βοήθειας στην Ινδονησία.

Η Ένωση επωφελήθηκε από τον πολιτικό της διάλογο με την Ινδονησία για να εκφράσει τις ανησυχίες της και ενεθάρρυνε τις αρχές της Ινδονησίας να συνεχίσουν τις προσπάθειές τους για την αποκατάσταση της ασφάλειας, την αποφυγή εξάπλωσης της βίας και την εξεύρεση λύσεων στις περιφερειακές διαφορές μέσω του διαλόγου και όχι με τη χρήση βίας (βλ. Δηλώσεις της Προεδρίας της Ένωσης της 28ης Νοεμβρίου 2000 και της 8ης Μαρτίου 2001).